《山海关 其二》
清代·叶矫然

碧山衔照映边墙，匹马临关道路长。中土哀鸿轻出塞，南冠罻雉泣投荒。

一城砧杵当秋急，八月风云匝地黄。最是居人闲指点，红花十里几回肠。

作者简介：福建闽县人，字思庵。顺治九年进士，官乐亭县知县。尝仿李光、杨万里二家《易传》之意，于每卦象爻各證以史事，撰《易史参录》一书。